**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՈՍՏԻԿԱՆՈՒԹՅԱՆ ԶՈՐՔԵՐԻ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈԻ ՄԱՍԻՆ**

**Հոդված 1.** «Ոստիկանության զորքերի մասին» 1997 թվականի նոյեմբերի 17-ի ՀՕ-163 օրենքի (այսուհետ՝ Օրենք) 3-րդ հոդվածի 1-ին մասի 1-ին կետում *«ապահովմանը»* բառից հետո լրացնել *«, այդ թվում՝ իրավախախտումների նախականխմանը, կանխմանը և խափանմանը»* բառերը։

**Հոդված 2.** Օրենքի 6-րդ հոդվածի 1-ին մասում *«Ոստիկանության պետը»* բառերը փոխարինել *«ներքին գործերի բնագավառում պետական կառավարման լիազոր մարմնի (այսուհետ՝ ներքին գործերի լիազոր մարմին) ղեկավարը»* բառերով։

**Հոդված 3.** Օրենքի ամբողջ տեքստում, բացառությամբ 6-րդ հոդվածի 1-ին մասի, 13-րդ հոդվածի 1-ին մասի 16-րդ հոդվածի 4-րդ մասի, 20-րդ հոդվածի 2-րդ մասի և 21-րդ հոդվածի 3-րդ մասի *«Ոստիկանության պետ»* բառերը և համապատասխան հոլովաձևերը փոխարինել *«ներքին գործերի լիազոր մարմնի ղեկավար»* բառերով և համապատասխան հոլովաձևերով։

**Հոդված 4.** Օրենքի 8-րդ հոդվածի 3-րդ մասը՝

1. *«պետական»* բառերից հետո լրացնել *«կառավարման»* բառը.
2. *«Հայաստանի Հանրապետության»* բառերը հանել։

**Հոդված 5.** Օրենքի 13-րդ հոդվածը՝

1. 2-րդ մասում *«վարչապետը»* բառը փոխարինել *«ներքին գործերի լիազոր մարմնի ղեկավարը»* բառերով.
2. լրացնել հետևյալ բովանդակությամբ 3-րդ մաս.

*«3. Ներքին գործերի լիազոր մարմինը վերահսկողություն է իրականացնում ոստիկանության զորքերի գործունեության օրինականության նկատմամբ, ինչպես նաև մշակում և իրականացնում է ոստիկանության զորքերի վերաբերյալ պետական քաղաքականությունը, առանձին դեպքերում համաձայնեցնելով պաշտպանության բնագավառում պետական կառավարման լիազոր մարմնի հետ։»*

**Հոդված 6.** Օրենքի 15-րդ հոդվածի 1-ին մասում լրացնել հետևյալ բովանդակությամբ 3.1-րդ կետ.

*«3.1) ոստիկանության պետի հրամանով սահմանված դեպքերում կազմելու վարչական իրավախախտումների վերաբերյալ արձանագրություններ, իրականացնելու վարչական իրավախախտումների վերաբերյալ գործերի վարույթ, ինչպես նաև կատարելու վարչական ձերբակալում.»*

**Հոդված 7.** Օրենքի 21-րդ հոդվածի 3-րդ մասում *«թույլտվությամբ»* բառից հետո լրացնել *«՝ ներքին գործերի լիազոր մարմնի ղեկավարի հետ համաձայնեցմամբ»* բառերը։

**Հոդված 8.** Օրենքի 27-րդ հոդվածի 1-ին մասում *«Ոստիկանության»* բառը փոխարինել *«ներքին գործերի լիազոր մարմնի»* բառերով։

**Հոդված 9.** Օրենքի 28-րդ հոդվածի 1-ին մասում *«Հայաստանի Հանրապետության պաշտպանության նախարարությունը»* բառերը փոխարինել *«պաշտպանության բնագավառում պետական կառավարման լիազոր մարմինը»* բառերով։